Diari Oficial de la Generalitat Valenciana


Sumari del DOGV 9883, del 02-07-2024 (2024/6398)

ACORD de 28 de juny de 2024, del Consell, pel qual s'autoritza una modificació de les dades descriptives essencials de la línia de subvenció de concurrència competitiva S0498 «Suport a la contractació i estabilització de les persones investigadores amb talent. Pla Generació Talent» de l'annex de transferències i subvencions de capital del programa 542C00, Investigació, desenvolupament tecnològic i innovació (I+D+i), de la Conselleria d'Educació, Universitats i Ocupació (expedient 09.024/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9883

Data del DOGV
:   02-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6398


Data del document
:   28-06-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

ACORD de 28 de juny de 2024, del Consell, pel qual s'autoritza una modificació de les dades descriptives essencials de la línia de subvenció de concurrència competitiva S0498 «Suport a la contractació i estabilització de les persones investigadores amb talent. Pla Generació Talent» de l'annex de transferències i subvencions de capital del programa 542C00, Investigació, desenvolupament tecnològic i innovació (I+D+i), de la Conselleria d'Educació, Universitats i Ocupació (expedient 09.024/24). [2024/6398]  
  
En l'annex de transferències i subvencions de capital del programa 542C00 «Investigació, Desenvolupament Tecnològic i Innovació (I+D+i)», de la Conselleria d'Educació, Universitats i Ocupació, figura la línia de subvenció de concurrència competitiva S0498 «Suport a la contractació i estabilització de les persones investigadores amb talent. Pla Generació Talent», la finalitat de la qual és retindre i atraure talent en les universitats públiques valencianes i en els centres d'investigació afavorint la contractació de personal investigador d'excel·lència. Esta línia té com a beneficiaris els centres d'investigació de la Comunitat Valenciana i les universitats públiques valencianes.  
Per la seua part, la Direcció General de Ciència i Investigació, que gestiona la línia de subvenció S0498, proposa modificar les dades descriptives d'esta línia de subvenció per a poder complir d'una manera més eficient la finalitat d'estes ajudes, ja que el Pla Generació Talent amb el qual es van iniciar les ajudes s'ha desdoblegat en l'exercici 2024 en el Pla GENT2 i el Pla ESGENT, així com incloure entre els beneficiaris de les ajudes les universitats privades que realitzen investigació, ja que la finalitat que perseguixen és idèntica a la de les universitats públiques i amb la seua inclusió es podran aconseguir millor els fins d'estes ajudes.  
Per això, la Conselleria d'Educació, Universitats i Ocupació proposa la modificació pressupostària de la variació de les dades descriptives essencials de la línia de subvenció de concurrència competitiva S0498 «Suport a la contractació i estabilització de les persones investigadores amb talent. Pla Generació Talent», de l'annex de transferències i subvencions de capital del programa 542C00, Investigació, desenvolupament tecnològic i innovació (I+D+i), per a poder complir d'una manera més eficient la finalitat de les ajudes.  
A este efecte, i en virtut del que es disposa en els articles 21 i 23 de Llei 8/2023, de pressupostos de la Generalitat per a l'exercici 2024, a proposta de la consellera d'Hisenda, Economia i Administració Pública, el Consell  
  
  
ACORDA  
  
Primer i únic  
Modificar la línia de subvenció de concurrència competitiva S0498 «Suport a la contractació i estabilització de les persones investigadores amb talent. Pla Generació Talent», de l'annex de transferències i subvencions de capital, capítol 7, programa 542C00 Investigació, desenvolupament tecnològic i innovació (I+D+i), en els termes següents:  
  
  
Redacció actual:  
(en milers d'euros)  
CODI LÍNIA: S0498 DENOMINACIÓ LÍNIA: Suport a la contractació i estabilització de les persones investigadores amb talent. Pla Generació Talent. Cap: 7  
IMPORT: 17.000,00  
 BENEFICIARIS PREVISTOS: Centres d'investigació de la Comunitat Valenciana i Universitats Públiques valencianes.  
MODE DE CONCESSIÓ: Concurrència competitiva  
  
  
PUBLICAR DADES: si DESCRIPCIÓ I FINALITAT: A través de diferents modalitats d'ajudes es pretén retindre i atraure talent en les Universitats Públiques Valencianes i en els Centres d'Investigació afavorint la contractació de personal investigador d'excel·lència.  
APORTACIÓ G.V. NO CONDICIONADA: 17.000,00  
  
APORTACIÓ EXTERNA: 0  
  
  
Redacció modificada  
(en milers d'euros)  
CODI LÍNIA: S0498 DENOMINACIÓ LÍNIA: Suport a la contractació i estabilització de les persones investigadores amb talent. Pla GENT, Pla GENT2 i ESGENT. Cap: 7  
IMPORT: 17.000,00 BENEFICIARIS PREVISTOS: centres d'investigació, universitats públiques i universitats privades que realitzen investigació, de la Comunitat Valenciana.  
MODE DE CONCESSIÓ:  
Concurrència competitiva  
  
  
  
PUBLICAR DADES: sí DESCRIPCIÓ I FINALITAT: a través de diferents modalitats d'ajudes es pretén retindre i atraure talent en les universitats públiques, en les universitats privades que realitzen investigació i en els centres d'investigació, de la Comunitat Valenciana, afavorint la contractació de personal investigador d'excel·lència.  
APORTACIÓ GV NO CONDICIONADA: 17.000,00  
  
APORTACIÓ EXTERNA: 0  
  
  
  
Castelló de la Plana, 28 de juny de 2024  
  
La consellera secretària,  
SUSANA CAMARERO BENÍTEZ